OzLabs/hebrew-wiki-articles huggingface dataset:
שווקים בלונדון

בעיר לונדון שווקים רבים - בהם שווקים מקורים, שווקים פתוחים ושוקי רחוב.

== שווקים מקורים בעיר לונדון ==

בתוך הסיטי - העיר לונדון - התקיימו מספר שווקים עוד מהתקופה הרומית. חלק משווקים אלה קיימים עד היום.
* שוק בילינגסגייט - שוק דגים - עבר בשנת 1982 מהסיטי אל אזור פופלר. מבנה השוק הישן משמש כיום לאירועים וכנסים ונקרא שוק בילינגסגייט הישן.
* שוק לידנהול - שוק מזון - בשימוש גם כיום.
* שוק סמית'פילד – שוק בשר - משמש היום למכירת בשר. במקורו היה שוק של מכירת בקר וכבשים.
* שוק ספיטלפילדס - שוק מזון - עבר ב-1991 לאתר חדש באזור לייטון. השוק החדש נקרא שוק ספיטלפילדס החדש. אזור השוק הישן עדיין משמש למכירת מזון.

== שווקים מחוץ לסיטי ==
שווקים אלה הם אתרי תיירות ידועים, ומבקרים בהם בעיקר תיירים:
[[שוק בורו]]
* שוק ברמונדסי - שוק עתיקות ליד דרך גשר מצודת לונדון, באזור ברמונדסי בדרום לונדון.
* שוק בורו - שוק מזון באזור הבורו ליד גשר לונדון.
* שוק בריק ליין - שוק פשפשים - ידוע בשמו ה"ליין" - בקצהו הצפוני של בריק ליין ובאזור רחוב צ'שייר במזרח לונדון.
* שוק קמדן - שוק פשפשים ושוק בגדים - נמצא לצד תעלת ריג'נס בקמדן טאון, ברובע קמדן בצפון מערב לונדון.
* שוק דרך קולומביה - שוק פרחים בין בת'נל גרין להקני, במזרח לונדון.
* קובנט גרדן - שוק פרחים ופירות, בין הסיטי לאזור הווסט אנד. השוק הוא מרכז תיירות וקניות כיום.
* שוק גריניץ' - שוק עתיקות ואמנות, בגריניץ', בדרום מזרח לונדון.
* שוק פטיקוט ליין - שוק בגדים בין רחוב ונטוורת' ורחוב מידלסקס במזרח לונדון.
* שוק פורטובלו - שוק עתיקות באזור נוטינג היל, במערב לונדון.
*שוק ברודוויי - שוק אוכל במזרח העיר, מצפון לתעלה בחלקה הדרומי של רובע האקני.

== שווקים קטנים ==
שווקים קטנים בהם מבקרים פחות תיירים והם משמשים בעיקר את תושבי השכונות בהם הם נמצאים:
[[שוק רחוב איסט]]
* שוק רחוב בריק - שוק קטן בלב הסוהו.
* שוק צ'פל - שוק מזון באיזלינגטון, בצפון לונדון.
* שוק רחוב צ'ירספ באזור פופלר, במזרח לונדון.
* שוק דרטפורד - שוק מזון ועתיקות בדרטפורד, בדרום מזרח לונדון.
* שוק רחוב איסט - שוק מזון בולוורת', בדרום לונדון.
* שוק לוור מארש - שוק צמוד לתחנת ווטרלו.
* שוק רמופורד - שוק ברומפורד, במזרח לונדון.
* שוק דרך רידלי - שוק מזון בדלסטון, במזרח לונדון.

==קישורים חיצוניים==

* [https://web.archive.org/web/20071105064227/http://www.towerhamlets.gov.uk/data/discover/data/markets.cfm שווקים בטאוור המלטס]

*
קטגוריה:לונדון
שוק הדגים של בילינגסגייט

שוק הדגים של בילינגסגייט (באנגלית: Billingsgate Fish Market), הממוקם במזרח לונדון הוא שוק הדגים הפנים יבשתי הגדול ביותר בבריטניה.
מקור שם השוק הוא בשמה של השכונה בילינגסגייט במזרח הסיטי של לונדון, בו היה ממוקם השוק, על גדת נהר התמזה.

רציף בילינסגייט, הנמצא בסמוך לרחוב התמזה התחתון הפך לשוק דגים כבר מהמאה ה-16 וה- 17. ב-1699 קבע חוק של הפרלמנט הבריטי את השוק כשוק דגים באופן רשמי.

ב-1849 נבנה בניין מיוחד בשביל השוק, אשר הוחלף בשנת 1873 ושוב בשנת 1875 בבניין שתוכנן על ידי מהנדס העיר באותה עת - סר הורס ג'ונס. בניין זה, הקרוי כיום שוק בילינגסגייט הישן, משמש לאירועים ולכנסים.

ב-1982 עבר השוק לבניין חדש (ובו 53,000 מ"ר של שטחי מכירה), ליד קנרי וורף. הדגים הנמכרים בשוק, מיובאים במשאיות מאברדין וקורנוול.

==קישורים חיצוניים==

* 

בילינגסגייט
קטגוריה:טאוור האמלטס
שוק בילינגסגייט הישן

השוק בשנת [[1876.]]
שוק בילינגסגייט הישן (אנגלית: Old Billingsgate Market) הוא למעשה בניינו הישן של שוק בילינגסגייט, הממוקם בקצהו הדרום מזרחי של הסיטי של לונדון. הבניין נבנה על מנת לשמש כשוק הדגים המרכזי של לונדון בשנת 1875 על ידי מהנדס העיר סר הורס ג'ונס.

מאז 1982, עת עבר השוק למבנה אחר, משמש המקום לכנסים של חברות גדולות ולאירוח לקוחות של חברות גדולות, וכן נערכים בו אירועים וכנסים.

<gallery>
Old billingsgate market london.jpg|חזית המבנה מכיוון התמזה
Old billingsgate london weathervane.jpg|שבשבת (פרט)
Old billingsgate market door detail.jpg|דלתות הכניסה למבנה (פרט)
</gallery>

== קישורים חיצוניים ==

* 

בילינגסגייט הישן
קטגוריה:הסיטי של לונדון
פארק גריניץ'

פארק גריניץ' - מבט צפונה לעבר בית המלכה
מראה בפארק
עצי הפארק ומראה מערבה לעבר הסיטי של לונדון
פארק גריניץ הוא אחד מהפארקים המלכותיים של לונדון, והוא האזור הירוק הגדול ביותר בדרום מזרח לונדון. בחלקו הצפוני של הפארק נמצאים המוזיאון הימי הלאומי של בריטניה ובית המלכה, ובמרכז הפארק, בראשה של גבעה תלולה, נמצא מצפה הכוכבים המלכותי של גריניץ'. מצפונו של הפארק זורם נהר התמזה.

==היסטוריה==
עד שנת 1427 היה שטח הפארק (כ-800,000 מ"ר) בבעלות מנזר פטרוס הקדוש שבגנט (St. Peter at Ghent). בשנה זו, עבר השטח לידי הכתר, וניתן על ידי המלך הנרי השישי לדודו המפרי, דוכס גלוסטר. המפרי בנה במקום בית אחוזה בסמוך לנהר התמזה, ומגדל שמירה בראש הגבעה. לימים גדל המבנה בסמוך לנהר והפך לארמון פלסנטיה במסגרתו נבנו בית המלכה. לאחר הרס הארמון נבנה במקומו בית החולים גריניץ'.

במקום בו ניצב מגדל השמירה נבנה על ידי המלך צ'ארלס השני מצפה הכוכבים המלכותי בשנת 1675.

במהלך המאה ה-15 היה הפארק יער פראי ושימש את בית המלוכה לציד באמצעות בזים. במהלך המאה ה-16 גדלו בפארק איילים בשל חיבתו של המלך הנרי השמיני לציד איילים.

המלך ג'יימס הראשון הקיף את הפארק בחומת אבן שגובה כ-3.5 מטרים ואורכה כ-3 ק"מ בעלות של 2,000 ליש"ט. 

במהלך המאה ה-17 שונה מבנה הפארק, ככל הנראה בתכנונו של אדריכל הנוף אנדרה לה נוטרה (אשר הכין תוכניות עיצוב עבור הפארק). במהלך המאה ה-18 הותרה כניסת הציבור אל הפארק. 

תוכנית להקמת מסילת רכבת לאורכו של הפארק בשנות ה-30 של המאה ה-19 בוטלה בלחץ ציבורי - ובמקומה נבנה קו רכבת תת-קרקעי מתחת הפארק בשיטה של חפירה וכיסוי. קו רכבת זה, המקשר בין תחנת גריניץ' לבין תחנת גבעת מייז, החל לפעול בשנת 1878.

בשנת 1888 הוקמה בסמוך לפארק תחנת הרכבת פארק גריניץ' אולם היא לא זכתה לפופולריות ונסגרה בשנת 1917.

== גאוגרפיה ==
שטחו של הפארק מלבני, רוחבו כקילומטר ואורכו כ-750 מטרים. בשטחו הדרומי של הפארק אזור של גבעות המהווה רמה גבוהה ביחס לסביבתו, ואילו שטחו הצפוני של הפארק (בסמוך למוזיאון הימי הלאומי ובית המלכה) הוא אזור מישורי נמוך יותר המשתפל לעבר נהר התמזה שמצפון לפארק. במרכז הפארק נמצאת גבעה שעליה נמצא מצפה הכוכבים המלכותי.

==אתרים בפארק==
בפארק ממוקם פסלו של הנרי מור - "דמות קצה סכין ניצבת". בפארק נמצאים גן פרחים גדול, בריכת ברווזים, גן ורדים, מגרש קריקט, מגרשי טניס, שרידים ארכאולוגיים מהתקופה הרומית, וכן עץ אלון מתקופתה של המלכה אליזבת הראשונה הנקרא "עץ האלון של המלכה".

==ספורט==
בפארק נערכו תחרויות הרכיבה על סוסים במסגרת המשחקים האולימפיים של שנת 2012, וכן תחרויות מרוץ שדה במסגרת קרב חמש מודרני.

==קישורים חיצוניים==

* 
פנורמה של הפארק

קטגוריה:לונדון: אתרי מורשת עולמית
גריניץ'
קטגוריה:גריניץ'
בילינגסגייט

בילינגסגייט (באנגלית: Billingsgate) היא שכונה בדרום מזרח הסיטי של לונדון, על גדתו הצפונית של נהר התמזה בין גשר לונדון לגשר מצודת לונדון.

באזור שכנו בימי הביניים הרציפים של לונדון, שפנו לבריכה של לונדון. הידוע מכולם היה רציף בילינגסגייט שהפך, יחד עם הרחובות הסמוכים לו, לשוק בילינגסגייט - שוק הדגים העיקרי של לונדון החל מהמאה ה-16.

השוק נוסד באופן רשמי - אף שהיה קיים קודם לכן - בצו של הפרלמנט הבריטי משנת 1699.

==ראו גם==

*שוק בילינגסגייט
*שוק בילינגסגייט הישן

==קישורים חיצוניים==

* 

קטגוריה:הסיטי של לונדון
קטגוריה:לונדון: שכונות
הפארקים המלכותיים של לונדון

הפארקים המלכותיים של לונדון הם פארקים בעיר לונדון אשר היו במקור בבעלות בית המלוכה הבריטי.
מטרתם של הפארקים הייתה לשמש מקור שעשועים לבית המלוכה - בעיקר שטחי ציד.

במהלך המאה ה-18 וה-19 רבים מהפארקים הפכו לשטחים הפתוחים לציבור הרחב.
אייל בפארק בושי
כיום יש שמונה פארקים מלכותיים:

*פארק בושי
*גרין פארק
*פארק גריניץ'
*הייד פארק
*גני קנזינגטון
*ריג'נטס פארק 
*פארק ריצ'מונד
*פארק סנט ג'יימס

==קישורים חיצוניים==

*[https://web.archive.org/web/20060804081546/http://www.royalparks.gov.uk/ הפארקים המלכותיים של לונדון] 

*
מזרח אירופה

מזרח אירופה הוא אזור גאוגרפי במזרחה של אירופה. גבולותיו של אזור זה אינם מוגדרים באופן חד-משמעי. יש המגדירים את האזור כאזור המערבי להרי האורל ולהרי הקווקז עד גבולה המערבי של רוסיה, יש המוסיפים את המדינות הצמודות לגבול זה (מדינות שהיו בעבר חלק מברית המועצות) ויש הכוללים באזור זה את כל מדינות ברית ורשה. מכיוון שחלק מרוסיה נמצא באסיה, רק חלק ממנה נחשב למזרח אירופי ולא כל שטחה. המזרח אירופאיים הם ברובם המכריע ממוצא אתני משותף המכונה סלאבים, ובני הדת הנוצרית-אורתודוקסית.

==מדינות מזרח אירופה לפי ההגדרה המצומצמת==
על פי ההגדרה המצומצמת של האזור נמצאות באזור המדינות הבאות (שהיו בעבר חלק מברית המועצות):
*
*
* (החלק האירופאי בלבד)
*
*
*

==מדינות מזרח אירופה על פי ההגדרה המרחיבה==
מזרח אירופה (מסומנת באדום) לפי ההגדרה ששררה עד 1989.
עד נפילתו של הגוש הקומוניסטי נהגו להתייחס לכל המדינות בהן יש שלטון קומוניסטי כחלק ממזרח אירופה או הגוש המזרחי.
*
*
*
*
*
*
*
*
*
*
*
*
*
*
*
*
*
*
*
*

הערה: יוון וטורקיה, על אף מיקומן במזרחה של יבשת אירופה אינן נחשבות חלק ממזרח אירופה בשל השלטונות הלא-קומוניסטיים שהיו בהן.

המדינות הבלטיות (אסטוניה, לטביה וליטא) שנחשבו בעבר חלק ממזרח אירופה כיום הן מבחינה גאוגרפית והן מבחינה תרבותית נוטות לצפון אירופה.

ישנן עוד מדינות רבות נוספות שנחשבו בשלב מסוים בהיסטוריה כחלק ממזרח אירופה, ובפרט אותן ארצות שהיו חלק מברית המועצות או קודם לכן חלק מהאימפריה הרוסית.

===בעייתיות עם ההגדרה המרחיבה===
החלוקה של ימי המלחמה הקרה בין מזרח ומערב אירופה שהתבססה על החלוקה בין מדינות נאט"ו לבין הגוש המזרחי אינה תקפה יותר, מאז נפילתו של הגוש המזרחי והרחבתו של האיחוד האירופי מזרחה.
לרוב מדינות מזרח אירופה יש בימינו ממשלות ליברליות ושלטון דמוקרטי. כמו כן ההבדלים ברמת החיים ופערי ההכנסה בין מזרח ומערב אירופה הולכים ומצטמצמים.

מסיבה זו, בימינו, נכון להתייחס למדינות מזרח אירופה מבחינה גאוגרפית בלבד, היינו לפי ההגדרה המצומצמת, המאפיינת מדינות אלה גם מבחינה תרבותית.

==היסטוריה==
המונח "מזרח אירופה" הופיע לראשונה בסוף המאה ה-18 ותחילת המאה ה-19 לתאר את חלקיה של אירופה שנפלו מאחור מבחינה טכנולוגית, ולא התקדמו יחד עם מערב אירופה לאחר המהפכה התעשייתית. במזרחה של אירופה נשארו צורות השלטון המסורתיות של אצילים וצמיתים - מבנה כלכלי שהלך ונעלם במערב אירופה הליברלית.

המונח המודרני "מזרח אירופה" מקורו בהקמת הגוש המזרחי בשחרור הקומוניסטי של ארצות מזרח אירופה מהכיבוש הנאצי בסיומה של מלחמת העולם השנייה.
"מסך הברזל" שהפריד בין מזרחה ומערבה של אירופה במהלך המלחמה הקרה יצר הבדל ברמת החיים ורמת ההכנסה בין מזרחה למערבה של אירופה - הבדל הנוסף על השוני בצורת השלטון.

== ראו גם ==
* מרכז אירופה
* יהדות מזרח אירופה

==לקריאה נוספת==
* אן אפלבאום, מסך הברזל - ריסוק מזרח אירופה, הוצאת עם עובד, 2014.

==קישורים חיצוניים==

* [http://www.ericdigests.org/2004-2/europe.html חינוך במזרח אירופה לאחר נפילת הקומוניזם]
* [https://web.archive.org/web/20080820232619/http://www.centreurope-us.org/ פורטל בעניין מזרח אירופה]
* 

*
קטגוריה:אירופה
איחוד (אגודה פוליטית)

איחוד הייתה אגודה פוליטית קטנה שייסד ב-1942 יהודה לייב מאגנס שתמכה בדו-לאומיות. האגודה, שנחשבת לממשיכת דרכה של ״ברית שלום״, הוקמה בתגובה לוועידת בילטמור, בה התחייבה התנועה הציונית להקמת מדינה יהודית בפלשתינה. בין חבריה הבולטים נכללו מרטין בובר, עקיבא ארנסט סימון, הנרייטה סאלד, דוד ורנר סנטור, משה סמילנסקי, חיים מרגליות קלווריסקי, והשופט יוסף משה ולירו.

"איחוד" דגלה בהקמת מדינה דו-לאומית ערבית-יהודית שמבוססת על ייצוג שקול (פריטטיות) של יהודים וערבים בשטחה הכולל של פלשתינה-א״י.<ref name=":02"></ref><ref name=":1"></ref> "איחוד" גרסה כי יש להתיר הגירה יהודית לארץ כל עוד נשמר עקרון השוויון המספרי בין יהודים לערבים ובהתאם לכושר הקליטה הכלכלי של הארץ.<ref name=":1" /> האגודה דגלה בהקמת מוסדות ממשל משותפים יהודים-ערביים ובחלוקת הארץ למחוזות על בסיס קהילתי.

==הערות שוליים==

קטגוריה:מפלגות ביישוב
קטגוריה:ארגונים פוליטיים בישראל
קטגוריה:מפלגות שהוקמו ב-1942
לונדון התת-קרקעית

חפירת [[קו מטרופוליטן סמוך לקינגס קרוס, 1861]]
נהר וסטבורן בתחנת הרכבת התחתית בכיכר סלוון. הנהר זורם בצינור הירוק שמעל הרכבת התחתית.]]
לונדון התת-קרקעית (באנגלית: Subterranean London) הוא כינוי למספר מערכות תת-קרקעיות שנוצרו מתחת למטרופולין של לונדון.

מערכות אלה מוזכרות לעיתים בספרים ובסרטים.

בלונדון מצויים מספר מבנים תת-קרקעיים ומערכות תחבורה תת-קרקעיות, ובהם: 
* הרכבת התחתית של לונדון
* המקלטים העמוקים של לונדון
* רכבת רשות הדואר של לונדון
* מצודות צבאיות ובהן:
** מוזיאון צ'רצ'יל וחדרי המלחמה של הקבינט
* מערכת הביוב של לונדון
* מרכזי ההגנה האזרחית של לונדון
* מנהרות מתחת נהר התמזה

כמו כן, תחת העיר זורמים הנהרות התת-קרקעיים של לונדון.

==בספרות ובטלוויזיה==
בין הספרים שעלילתם מתרחשת בלונדון התת-קרקעית ניתן למנות כמה מסיפורי "שרלוק הולמס", שנכתבו על ידי סר ארתור קונאן דויל; וכן הספר "לעולם לא עולם" של הסופר ניל גיימן, המתרחש כולו ב"לונדון תחתית".

==לקריאה נוספת==
* ריצ'רד טרנץ' ואליס הילמן, 1984, London Under London: A subterranean guide, הוצאת ג'ון מורי, לונדון; 
* פיטר אקרויד, London Under, הוצאת וינטז', לונדון, 2011.

==קישורים חיצוניים==

* [https://web.archive.org/web/20040511050221/http://www.subbrit.org.uk/cgi-bin/search/search.pl?Realm=SUBBRIT&q=London%20&%20Middlesex בריטניה התת-קרקעית]

*
קטגוריה:לונדון
מאומון עבדול גאיום

מאומון עבדול גיום (בדיבהי: މައުމޫން އަބްދުލް ގައްޔޫމް; נולד ב-29 בדצמבר 1937) היה הנשיא השלישי של האיים המלדיביים שבאוקיינוס ההודי.

עבדול גאיום החל לכהן בתפקיד ב-11 בנובמבר 1978. הוא נבחר לכהונתו בפעם השישית לתקופה בת 5 שנים באוקטובר 2003, עם יותר מ-90% מהקולות. נגד עבדול גאיום הועלו טענות רבות בדבר דיכוי הדמוקרטיה במדינה, ואי-מתן אפשרות ליריביו הפוליטיים להתמודד בבחירות. בבחירות לנשיאות באוקטובר 2008 הוא הפסיד למוחמד נשיד, ובזאת תמה תקופת כהונה של 30 שנה כנשיא המלדיביים.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:נשיאי האיים המלדיביים
קטגוריה:פוליטיקאים מלדיבים
קטגוריה:מסדר מיכאל הקדוש וג'ורג' הקדוש: גבירות ואבירי הצלב הגדול
קטגוריה:ילידי 1937
דאגלס קוריגן

דאגלס קוריגן
דאגלס קוריגן (באנגלית: Douglas "Wrong Way" Corrigan; 22 בינואר 1907 - 9 בדצמבר 1995) היה טייס אמריקאי. 

בשנת 1938 הוא טס משדה התעופה לויד בנט בברוקלין שבניו יורק לאירלנד, למרות שהיה אמור לטוס בכלל לקליפורניה. הוא טען שעשה זאת בטעות, עקב שגיאות ניווט שנגרמו בגלל העננות הכבדה שהסתירה כל ציון על האדמה כמו גם תנאי האור הגרועים והחלשים שבעטיים לא קרא נכון את המצפן שברשותו. קוריגן היה מכונאי מטוסים מוכשר (הוא היה אחד מאלו שבנו את מטוסו של צ'ארלס לינדברג The Spirit of St. Louis) וערך מספר שינויים במטוסו שלו כדי להתאים אותו לטיסה טרנס-אטלנטית. בין 1935 ל-1937 הוא פנה מספר פעמים כדי לקבל אישור לבצע טיסה טרנס-אטלנטית ללא עצירה מניו יורק לאירלנד, וסביר להניח ש"שגיאת הניווט" שלו הייתה מחאה כנגד הבירוקרטיה הממשלתית. אולם הוא מעולם לא הודה שטס לאירלנד בכוונה.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:טייסים אמריקאים
קטגוריה:טיסה טרנס-אטלנטית
קטגוריה:אמריקאים שנולדו ב-1907
קטגוריה:אמריקאים שנפטרו ב-1995
Kill 'Em All

Kill 'Em All הוא אלבום האולפן הראשון של להקת מטאליקה. האלבום יצא בשנת 1983 והוא כולל עשרה שירים בסגנון ת'ראש מטאל.

תחילה התכוונו חברי הלהקה לקרוא לאלבום "Metal Up Your Ass", אולם חברת התקליטים לא הסכימה לשם הבוטה ולכן שם האלבום שונה ל"Kill 'Em All" - "להרוג את כולם", כלומר לחסל את כל חברות התקליטים. הקלטת האלבום נמשכה שבועיים בלבד בתקציב מצומצם. תחילה הופצו 1,500 עותקים, אך האלבום זכה להצלחה רבה ונמכרו מעל ל-3 מיליון עותקים שלו בארצות הברית.

== ניתוח מוזיקלי ==
הסגנון של Kill 'Em All התקרב לת'ראש מטאל טהור ואגרסיבי יותר מאשר אלבומיה הבאים של מטאליקה. המוזיקה של מטאליקה מעולם לא הייתה מהירה יותר, או בעלת אופי אנרגטי - אף על פי שג'יימס הטפילד, סולן הלהקה, פשוט צעק את המילים במקום לשיר אותן.

הנושא של רבים מהשירים הוא הילול המטאל - נושא שלא מופיע כלל בשאר האלבומים של הלהקה - אולם שירים אחרים כבר מתאפיינים בליריקה "כבדה" ורצינית יותר, כדוגמת No Remorse שפותח את מסורת השירים האנטי-מלחמתיים של הלהקה, ו-The Four Horsemen שעוסק בארבעת פרשי האפוקליפסה.

דייב מאסטיין, חבר-לשעבר בלהקה ומקימהּ של הלהקה המצליחה מגאדת', השתתף בכתיבת האלבום אך לא בביצועו. השפעותיו של מאסטיין ניכרות היטב באלבום.

== רשימת השירים ==

== מבצעים ==
*ג'יימס הטפילד - גיטרה ושירה
*קירק האמט - גיטרה
*לארס אולריך - תופים
*קליף ברטון - גיטרה בס

== נתוני מכירות ==

==קישורים חיצוניים==
* 

* [https://www.metallica.com/releases/albums/release-4209.html Kill 'Em All] באתר הרשמי של מטאליקה

== הערות שוליים ==

קטגוריה:אלבומי בכורה מ-1983
קטגוריה:אלבומי מטאליקה
קטגוריה:אלבומים באנגלית
קטגוריה:אלבומי חברת אלקטרה רקורדס
אשתר

אִשְתָר (באכדית, בשומרוגרמות: <sup>d</sup>INANNA, נהגה Ištar;<ref name=":52"></ref> לעיתים נכתב בעברית עִשְתָּר) היא אלה אכדית, המקבילה לאִינַנַ השומרית. לרוב מקבילה גם לעשתרת השמית־מערבית. אלת הפריון, האהבה והמין. 

שורשיה אינם ברורים, אך כנראה היא גלגול מאוחר של איננ. המיתולוגיה המסופוטמית מיחסת לה גנאלוגיה סבוכה וסותרת: אחת מוצגת כבת סין ואחות שַמַש, ופעמים אחרות כבת (או אשת) אַנוּ, ולפעמים אף כבת אנליל.

התיעוד הקדום ביותר לסגידת איננ הוא בעיר המדינה השומרית ארך, שם קיבלה לראשונה את קשרה לתמרים, בשרים, צמר ותבואה.

קישרה לתבואה גם הביא לקישורה לגשמים, סערה וברקים, בדומה לאנו. ומכאן כנראה גם הקונוטציה הצבאית, עניין שהביא לעילויה בקרב התרבות האשורית המיליטנטית.
המנונים ומזמורים רבים נכתבו בשמה, וניכרת פרדוקסליות רבה באופייה. אופי שמחד גיסא רגוע וטבעי ומאידך גיסא, צבאי ואלים.

חזות אחרת של האלה קשורה לגרמי השמים, במיוחד הכוכב ונוס, ואף שם אחת היבשות שעל הכוכב הוא "טֵרַה אשתר".

המרכזים החשובים לסגידתה הם אֵאַנַ (בית אנ) בארך; אֵמַכְ (הבית הכביר) בבבל ואֵמַשְמַשְ (בית המנחות) בנינוה. כמו כן, הייתה האלה לאלת הזנות, וכנראה שבטקסים מסוימים לסגידתה התקיימו יחסי מין דמויי "הנישואים הקדושים". 

על חותמות ומונומנטים מופיעה האלה פעמים רבות עם קשת וחצים, וכתר על ראשה. סמלה הוא כוכב בן שמונה חרוטים, ונמצאו פסלים רבים המציגים את האלה במערומיה, בעוד ידיה מחובקות מנגד לחזהּ, או אוחזות בתינוק.

במילון אמורי–אכדי המתוארך לימי עמורפיא (חמורבי) או רים-סין הראשון, מובאת ענת בטור המלים האמוריות כמקבילה לאשתר בטור המלים האכדיות.<ref name=":52"></ref>

==אשתר במיתולוגיה==
מספר נכבד של מיתוסים עוסקים באשתר ומציירים את אופייה.

האחד, אגדת גילגמש, מספר על טבעה הקנאי, והדמות המינית של אשתר. לפי המסופר במיתוס, לאחר שכוהנת אשתר בארך (עירו של גילגמש) הופכת את אנכידו לישות מתורבתת, יוצאים הוא וגילגמש למסע. לאורכו מסרב גילגמש לחיזוריה של אשתר, הנודעת באהוביה שנטשה והביאה למותם, ובכך מביא לחרון אפה. האלה שולחת אחריהם את "פר השמים", אך הצמד קוטל אותו. לבסוף נגזר דינו של אנקידו למיתה בגלל עזרתו בקטילת הפר והשד חֻמְבַּבָּ.
הגליל של המלך הבבלי [[נבונאיד המספר על שיקום המקדש של אשתר ושל אל השמש בעיר סיפר. המוזיאון הבריטי]]
במיתוס אחר יורדת אשתר לעולם התחתון, כנראה בניסיון לגזול מאחותה, אֶרֶשְכִגַל , את השליטה בשאול. לפני יציאתה פקדה על אחד מעבדיה שבמקרה ולא תחזור במהרה, עליו לפנות למספר אלים.
בדרכה לחדר המלכות של אחותה, עברה אשתר שבעה שערים, ובכל אחד הופשטה מפריטי לבושה (שמהווים את מקור כוחה). לבסוף כשבאה לכדי עימות עם אחותה היא נהרגה, וגופתה נתלתה על קיר.
עבדה, נִנְשֻבֻּר, הבין כי ניסיונה העלה חרס, ופנה לאל אֶנְכִּי. האל יצר מהסיאוב שתחת ציפורניו שני שליחים שהצילו את האלה. אך נגזר עליה למצוא מחליף למקומה בשאול. והיא מטילה זאת על בעלה דּוּמוּ זִיד, הוא האל הבבלי תמוז.

==השם אשתר==
השם העברי אסתר הוא גרסה של השם אשתר, כמו שהשם מרדכי הוא גרסה של שם האל המסופוטמי מורדוך.

==ראו גם==
* שער אשתר

==קישורים חיצוניים==

* 
* 
* [http://lib.cet.ac.il/pages/item.asp?item=7995 עשתר/אננ], באתר מט"ח
* 

== הערות שוליים ==

קטגוריה:אלים מסופוטמיים
קטגוריה:אלות פריון
קטגוריה:אלות אהבה
חיתוך (מתמטיקה)

בתורת הקבוצות ובענפים אחרים במתמטיקה, החיתוך של שתי קבוצות <math>A</math> ו-<math>B</math> הוא הקבוצה המכילה את כל האיברים ב-<math>A</math> ששייכים גם ל-<math>B</math> (או באופן שקול, כל האיברים ב-<math>B</math> ששייכים גם ל-<math>A</math>), ורק אותם. החיתוך של <math>A</math> ו-<math>B</math> נכתב בדרך כלל כך: <math>A\cap B</math>.

[[דיאגרמת ון של החיתוך של A ו-B]]

מבחינה פורמלית:
:<math>x\isin A\cap B</math> (<math>x</math> הוא איבר ב-<math>A\cap B</math>) אם ורק אם <math>x\isin A</math> וגם <math>x\isin B</math>. 

== חיתוך כלשהו ==

בדומה לאיחוד ולפעולות אחרות בתורת הקבוצות, אפשר להגדיר את החיתוך של משפחה כלשהי של קבוצות. נניח כי <math>\left\{A_i\right\}_{i\isin\Lambda}</math> היא משפחה של קבוצות (כלומר, קבוצה של קבוצות שכל אחת מזוהה על ידי אינדקס <math>i</math> השייך לקבוצת אינדקסים <math>\Lambda</math>), אז החיתוך שלהן יסומן <math>\bigcap_{i\isin\Lambda} A_i</math>, והגדרתו היא ש-<math>x\isin \bigcap_{i\isin\Lambda} A_i</math> אם ורק אם לכל <math>k\isin\Lambda</math> מתקיים <math>x\isin A_k</math>.

אם קבוצת האינדקסים <math>\Lambda</math> ריקה, אומרים שהחיתוך הוא חיתוך ריק, השווה כביכול לקבוצה האוניברסלית שכל דבר הוא איבר שלה. על-מנת להבטיח שהחיתוך יהיה קבוצה, מגדירים את החיתוך של משפחת קבוצות בתוך מרחב נתון <math>X</math>, ואז החיתוך של משפחה ריקה שווה, כעניין שבהגדרה, למרחב <math>X</math> כולו.

==דוגמאות==
*אם <math>A=\left\{t,2,3,4\right\},B=\left\{4,5,r,t\right\}</math> אז <math>A\cap B=\left\{t,4\right\}</math>
* אם <math>B\subseteq A</math> (<math>B</math> הוא קבוצה חלקית של <math>A</math>) אז <math>A\cap B=B</math>.
* אם <math>B=\emptyset</math> (קבוצה ריקה) אז לכל <math>A</math> מתקיים <math>A\cap B=\emptyset</math>. (זהו מקרה פרטי של המקרה הקודם).
* אם <math>A_n=\left\{1,2,\dots,n\right\}</math> אז <math>\bigcap_{n\isin\mathbb{N}} A_n=\left\{1\right\}</math>.
*בדוגמאות הבאות נשתמש גם בפעולת האיחוד:
** בהינתן סדרה בת מנייה של קבוצות <math>A_n</math>, אז הקבוצה <math>\bigcup_{n=1}^\infty \bigcap_{k\ge n} A_k</math> היא קבוצת כל האיברים שמופיעים בכל הקבוצות החל מאינדקס <math>n</math> כלשהו.
** בהינתן סדרה בת מנייה של קבוצות <math>A_n</math>, אז הקבוצה <math>\bigcap_{n=1}^\infty \bigcup_{k\ge n} A_k</math> היא קבוצת כל האיברים שמופיעים במספר אינסופי של קבוצות.
::(שתי הקבוצות הללו מכונות בהתאמה הגבול התחתון והגבול העליון של סדרת הקבוצות <math>A_n</math>, ומסומנות <math>\liminf A_n</math> ו-<math>\limsup A_n</math>).

==קישורים חיצוניים==

* 

קטגוריה:תורת הקבוצות
קטגוריה:פעולות בינאריות
שדה נחום

מבט מן האוויר. (ויקיאוויר)
שְׂדֵה נַחוּם הוא קיבוץ חילוני השוכן בעמק המעיינות, ונמנה עם יישובי מועצה אזורית עמק המעיינות. הקיבוץ נקרא על שם גרעין המייסדים - "השדה" - ועל שמו של נשיא ההסתדרות הציונית העולמית נחום סוקולוב, שנפטר זמן קצר לפני הקמת היישוב.

== היסטוריה ==
הקיבוץ נוסד ב-1937. הוא מבין יישובי "חומה ומגדל". מייסדיו היו בוגרי מקוה ישראל וחברי פלוגת הקיבוץ המאוחד שראשוניה היו נוער חלוצי מאוסטריה. אליהם הצטרפו בהמשך חלוצים שעלו מפולין, רוסיה וגרמניה. חברי גרעין השדה עברו הכשרה בראשון לציון.

ב-1947 הוקם בקיבוץ מפעל השימורים "שלדג" שפעל עד שנות ה-60 וייצר שימורי דגים ופרי. במפעל הועסקו חברי קיבוץ ועובדים שכירים, בעיקר מבית שאן. 

כיום יש בקיבוץ כ-100 חברים. חברי היישוב מוצאים את פרנסתם בחקלאות, תעשייה, שירותים מקומיים, עבודות חוץ בכל התחומים, יזמות עצמית ועוד. באזור קיים פארק תעשייה בשם "שלוחת צבאים".

בשנות ה-90 החליט הקיבוץ להרחיב את היישוב על ידי הקמת שכונה קהילתית צמודה לו. ההרחבה היא יוזמה משותפת למועצה אזורית עמק המעיינות ולקיבוץ ומתוכננות להיבנות בה כ-230 יחידות משפחתיות. בשנת 2000 התחיל אכלוס שכונת הרחבה אורן לבנים חוזרים, בעשור השני של שנות ה-2000 הושקו שכונות הרחבה נוספות: "ברוש", "גפן" ו"דקל".

הקהילה מנוהלת בידי ועד בו חברים מהקיבוץ ומהשכונה. הוועד המשותף מפעיל בשיתוף פעולה עם הקיבוץ שירותים קהילתיים כמו חינוך, תרבות, וספריה.

בשנת 2009 הוקם בית כנסת ביישוב, בשיתוף של המשרד לשירותי דת.

זוכה פרס נובל בכימיה לשנת 2013, פרופ' אריה ורשל, הוא יליד הקיבוץ.

== גלריה ==
<gallery>
קובץ:SDENACHUM02.JPG|אולם חדר האוכל (אינו פעיל)
קובץ:SDENACHUM03.JPG|מבנה מגורים ישן בקיבוץ
104318 kibbutz sde nahum PikiWiki Israel.jpg|מפעל "שלדג", שנות ה-50
</gallery>

==קישורים חיצוניים==

* 
*[https://web.archive.org/web/20160304051433/http://www.galil-net.org.il/HTMLs/article.aspx?C2004=13405&BSP=13015%2F שדה נחום] במרכז המידע להתיישבות בגליל
*[http://www.romgalil.org.il/cds/83/ שדה נחום] באתר הרשות לפיתוח הגליל 
* [https://www.youtube.com/watch?v=tnVeOX4YusY&index=41&list=PLFedlQVMB-j8Hn6rXEf71HQZii_6i6inc שדה נחום, העלייה על הקרקע, חומה ומגדל], 5 בינואר 1937
*מיכאל יעקובסון: [https://michaelarch.wordpress.com/2015/01/13/%D7%A1%D7%99%D7%91%D7%95%D7%91-%D7%91%D7%A9%D7%9C%D7%95%D7%A9%D7%94-%D7%97%D7%93%D7%A8%D7%99-%D7%90%D7%95%D7%9B%D7%9C-%D7%91%D7%A7%D7%99%D7%91%D7%95%D7%A6%D7%99%D7%9D-%D7%A9%D7%93%D7%94-%D7%A0%D7%97/ סקירה אדריכלית על חדר האוכל בשדה נחום], באתר 'חלון אחורי', 13 בינואר 2015
* 
* 

== הערות שוליים ==

קטגוריה:יישובים שהוקמו ב-1937
קטגוריה:קיבוצים
קטגוריה:יישובי חומה ומגדל
קטגוריה:עמק בית שאן
קטגוריה:ישראל: יישובים הקרויים על שם אישים
קטגוריה:קיבוצי הקיבוץ המאוחד
קטגוריה:הנצחת נחום סוקולוב
יבין מלך חצור

יבין מלך חצור (או יבין מלך כנען) הוא שם של מלך כנעני (או שושלת מלכים כנענית) שנזכר במקרא בשני אירועים: מלחמת מלכי הצפון (), שם מוזכר "יבין מלך חצור", ובמלחמת סיסרא () שם מוזכר "יבין מלך כנען אשר מלך בחצור".

==מלחמת מי מרום==

יבין מלך חצור נזכר לראשונה בספר יהושע, במהלך כיבוש יהושע בן נון את ארץ ישראל (). על פי הכתוב, שמע יבין, מלך חצור, שיהושע מתכוון לתקוף אותו ושמע גם על ניצחונותיו האחרים, ולכן החליט לצאת למלחמה נגדו, וצירף לצבאו את צבאות יובב מלך מדון (מדון היא עיר כנענית קדומה, המזוהה כיום עם חורבת מדין שמצפון לטבריה), צבאות מלך אכשף (עיר ממלכה כנענית קדומה) וצבאות מלך שימרון. הוא צירף לצבאו גם את צבאות מלכי הכנעני, האמורי, החיתי, הפריזי והיבוסי.

הצבא המאוחד התקדם למי מרום (מעיין העיר מרום - עיר כנענית קדומה בגליל העליון), שם הם חנו והתכוננו למלחמה בצבא ישראל.

צבא ישראל הצליח לנצח את יבין וצבאו, לאחר שהפתיעו את מחנה יבין, התנפלו על החיילים הכנעניים, ונלחמו בהם. הצבא הישראלי רדף אחרי צבא יבין עד לצידון, ועד להרי הלבנון החלק הצפוני של בקעת הלבנון.

לאחר המרדף חזר יהושע לחצור, ולכד את העיר. מלך חצור נמלט משדה המערכה אל חומות עירו ויהושע הצליח ללכוד אף אותו. יהושע וצבאו הרגו את כל תושבי חצור, ולאחר ההרג הרב - במעשה יוצא דופן - שרפו את העיר. יהושע נלחם מלחמה ארוכה בשאר כל ערי ממלכות כנען, הרג את מלכיהן ואת אנשי הערים, ולקח את שללן.

==מלחמת סיסרא==

על פי הכתוב בספר שופטים, היו בני ישראל נתונים לשלטונו של יבין במשך עשרים שנה. לרשותו של יבין עמד צבא חזק שכלל 900 רכבי ברזל (). ביוזמת דבורה הנביאה נאסף צבא ישראלי שכלל 10,000 איש (משבטי זבולון, נפתלי, יששכר, בנימין, אפרים ומנשה) בפיקודו של ברק בן אבינועם. צבא זה הביס את צבאו של יבין בפיקודו של סיסרא, והביא לכניעתו של יבין () ולאחר מכן להשמדתו.

== היחס בין שני האזכורים ==
בקרב הפרשנים וחוקרי המקרא קיימות כמה גישות ליחס בין יבין המוזכר במלחמת מי מרום לבין יבין המוזכר במלחמת סיסרא:

# לפי רד"ק, יהודה קיל, יהודה אליצור וכן לפי פירוש "קאסוטו" לתנ"ך מאת א.ש. הרטום, מדובר בשני מלכים מאותה שושלת שנקראו יבין, או שהמונח יבין הוא כינוי קבוע למלך (כדוגמת פרעה וקיסר): הראשון נלחם ביהושע בתקופת ההתנחלות, והשני היה מלך כנען ששלט בישראל בתקופת דבורה.
# מדובר במלך אחד, שדמותו היוותה השראה לסיפור מאוחר: בתקופת ההתנחלות יבין אכן נלחם ביהושע, אך הסיפור על מלחמת סיסרא המופיע בספר שופטים אינו היסטורי ומבוסס על המלחמה של יהושע.
# לפי ישראל ייבין מדובר במלחמה ממושכת: יבין מלך חצור נלחם ביהושע, ולאחר תבוסתו סיסרא שר צבאו המשיך את המלחמה.
# לפי בנימין מזר, מלחמת דבורה קדמה למחמת מי מרום.

==קישורים חיצוניים==
* [http://www.hazor.org.il/ הסודות של חצור], באתר סנונית

==הערות שוליים==

קטגוריה:כנען
קטגוריה:אישים בספר יהושע
קטגוריה:מלכי הגויים בתנ"ך
קטגוריה:כנען: אישים בתנ"ך
נחל סמך

מפגש הנחלים סמך ואל על ב[[שביל הגולן]]
[[מאגר רויה (סמך)]]
נַחַל סָמָךְ הוא הגדול בנחלי דרום רמת הגולן, הזורם לכיוון דרום מערב, ונשפך לכנרת מצפון לעין גב, ליד כורסי. לפני שהוא נשפך לכנרת, נחל סמך מתאחד משני יובלים עיקריים: נחל אל על שזורם מדרום, ונחל סמך שזורם מצפון. 

מי הנחל נאגרים במאגר רויה (מַאֲגַר סָמָךְ) בגובה של 435 מטרים מעל פני הים. חלקו התחתון של נחל סמך מושך מים כל ימות השנה, וכיום הוא משמש בעיקר למרעה בקר.

בתקופה הכלקוליתית היו בנחל סמך יישובים רבים שהתפתחו מאוד, והיה למקום מפואר ומפורסם. על השלוחה הנמצאת מצפון לנחל, בסמוך למוצאו, נמצא אתר מתחם לביאה, בו שרידים מרשימים מתקופת הברונזה הקדומה. השגשוג בסביבת הנחל היה ניכר בכל התקופות, אך השגשוג העיקרי הגיע בתקופה ההלניסטית והרומית. בתקופה זו הוקמו בשטח הנחל יישובים רבים, ואף מצודות, מאחר שהוא סימן את הגבול שבין "תחום סוסיתא", הנכרי ברובו, מדרום, ובין "תחום הגולן", היהודי ברובו, מצפון.

שמו של נחל סמך בעברית הוא על פי שמו בערבית - "ואדי א-סמכ", שמשמעותו "נחל הדגים".

בשנת 2005 נפגע נחל סָמָךְ בשריפה גדולה שהתחוללה באזור. תוצאותיה היו 3,500 דונם של חורש טבעי שנשרפו, והגורם לה, ככל הנראה, הייתה חניכה בתנועת נוער ששרפה את נייר הטואלט בו השתמשה.

==קישורים חיצוניים==

==הערות שוליים==

 

קטגוריה:רמת הגולן: נחלים
קטגוריה:נחלים הנשפכים לכנרת
שוק רחוב בריק

השוק בשנת 2006
שוק רחוב בריק הוא שוק קטן בלב הסוהו בלונדון.
בשוק נמכרים בעיקר פירות וירקות, אך גם מוצרי חלב, דגים ותבלינים.

השוק נוסד בשנות ה-40 של המאה ה-19, ועדיין יש לו אופי ויקטוריאני. 
השוק פעיל בעיקר בשעות ארוחת הצהריים, ונמכרים בו הירקות והפירות הזולים ביותר במרכז לונדון.

השוק ממוקם בין רחוב אוקספורד ורחוב אולד קומפטון.

==קישורים חיצוניים==

* [http://www.berwickstreetlondon.co.uk/market אתר הבית של סוחרי השוק]

רחוב בריק
בריק
אל-ביידא (מחוז בתימן)

מחוז אל-ביידא (בערבית: محافظة البيضاء, תעתיק מדויק: מחאפט'ת אלביצ'אא) הוא מחוז בדרום תימן. המרכז המנהלי והכלכלי של המחוז הוא אל-ביידא. המחוז הררי ובעל מקורות מים רבים. במפקד אוכלוסין שערכה תימן בשנת 2004 אוכלוסיית המקום עמדה על 571,778 נפש. וב-2012, 660,105 נפש.

==קהילה יהודית==
רוב היהודים שהתגוררו בעבר במחוז עלו לישראל והתיישבו במושב אחיעזר שליד לוד.

==קישורים חיצוניים==

* 

קטגוריה:תימן: מחוזות
שוק צ'פל

250px
שוק צ'פל (באנגלית: Chapel Market) הוא שוק רחוב בעיר לונדון באנגליה, בו נמכרים בעיקר מוצרי מזון.

השוק ממוקם באזור איזלינגטון בצפון לונדון, בקרבת תחנת הרכבת התחתית אנג'ל.

==קישורים חיצוניים==

צ'פל
נומרולוגיה

מסה של הסופר האיטלקי פייטרו בונגו על הנומרולוגיה, 1591

נומרולוגיה היא שיטה פסאודו-מדעית המייחסת למספרים משמעות מיסטית. היא טוענת שמאחורי כל מספר יש "אנרגיה" מסוימת שאותה הוא מייצג. לטענות הנומרולוגיה אין תימוכין מדעיים. משתמשים בנומרולוגיה לצורך חקר התכונות האישיות של אדם מסוים ואפיונו, בעיקר דרך תאריך הלידה שלו ושמו על ידי חיבור מספרים עד לקבלת המספר החד ספרתי. סופרים בנפרד את יום הלידה, חודש הלידה, סה"כ תאריך הלידה, שנה, יום+חודש לידה וכו'. האותיות בשם מקבלות ערך מ-1 עד 22.

אין להתבלבל בין נומרולוגיה לתורת המספרים המתמטית. האחרונה היא תורה מתמטית העוסקת בתכונות של המספרים הטבעיים ולא מייחסת להם שום משמעות מיסטית, אם כי חלק קטן מהמתמטיקאים ביוון העתיקה ובפרט הפיתגוראים האמינו גם במשמעות מיסטית של המספרים.

== עקרונות הנומרולוגיה ==

ספרותיהם של מספרים שלמים הגדולים מ-9 מתחברים עד לקבלת מספר בין 1 ל-9. כמו תורות מיסטיות אחרות, גם הנומרולוגיה נסמכת על מספר מקורות, רובם נסמכים על מסורות שונות. כשם שהאסטרולוגיה מייחסת משמעות מסוימת (אחת ולא אחרת) למיקום יחסי מסוים של גרמי שמיים, כך אף הנומרולוגיה מייחסת משמעות מסוימת (אחת ולא אחרת) לכל מספר מבין המספרים 1 עד 9. מפרשים שונים מתייחסים להיבטים שונים של אותה משמעות, וניתן למצוא הבדלים מסוימים בין הגישות.

==קלט מקובל לחישובי נומרולוגיה==
* תאריכים (כגון תאריכי לידה)
* שמות (בצירוף גימטריה)
* שם האם ושם האב (בצירוף גימטריה)
* תאריכים נומרולוגיה קבלית

== ראו גם ==

* גימטריה
* צופן 19

==קישורים חיצוניים==

* 
* [http://www.numero-logy.com מתי שטרנברג, נומרולוגית קבלית]
* 

*[https://web.archive.org/web/20041231040600/http://faculty.biu.ac.il/~barilm/numerolo.html נומרולוגיה כללית ויהודית] - פרופסור [http://faculty.biu.ac.il/~barilm מאיר בר-אילן] (לא פעיל)
* 
* [https://sharp-thinking.com/2012/08/02/המחקר-הנומרולוגי-ותוצאותיו/ מחקר שנערך בשנת 2012]

קטגוריה:על-טבעי
קטגוריה:מיסטיקה
קטגוריה:תורת הנסתר
קטגוריה:ניבוי עתידות
קטגוריה:פסאודו-מדע
מספר סמית

מספר סמית בבסיס ספירה מסוים, הוא מספר שסכום הספרות שלו שווה לסכום הספרות של גורמיו הראשוניים. (במקרה שיש גורמים בחזקות יש לכתוב את הגורם כמה פעמים שצריך). לדוגמה, 202, בבסיס דצימלי, הוא מספר סמית, מכיוון ש- <math>2+0+2=4</math>, והפירוק לגורמים שלו הוא <math>101\times2</math> וגם-<math>1+0+1+2=4</math>.

מספרים ראשוניים לא נחשבים למספרי סמית מכיוון שזה ברור מאליו שיקיימו תכונה זאת.

בבסיס עשר, מספרי סמית הראשונים הם:

<math>4,22,27,58,85,94,121,166,202,265,274,319,346,355,378,382,391,438,454,483,517,526,535,562,576,588,627,634,</math><math>636,645,648,654,663,666,690,706,728,729,762,778,825,852,861,895,913,915,922,958,985,1086...</math>

W.L. McDaniel הוכיח בשנת 1987 שיש אינסוף מספרי סמית. ישנם 29,928 מספרי סמית הקטנים ממיליון. 
ישנם אינסוף מספרי סמית פלינדרומים.

מספרי סמית עוקבים (לדוגמה 728 ו-729, 2,964 ו-2,965) נקראים מספרי סמית אחים. לא ידוע כמה מספרי סמית אחים יש.

אלברט וילנסקי נתן להם את שמם, על שמו של גיסו, הארולד סמית, כיוון ששם לב שמספר הטלפון שלו (4937775) עונה להגדרה.

מספר סמית המוכר הגדול ביותר הוא: <math>(10^{3,914,241}-10^{1031})\times(1+10^{2,297}\times3+10^{4,594})^{1,476}</math>

==קישורים חיצוניים==

* 
* 

קטגוריה:תורת המספרים
קטגוריה:תכונות התלויות בבסיס הספירה
קטגוריה:מספרים ראשוניים
משפט המספרים המצולעים

משפט המספרים המצולעים הוא משפט בתורת המספרים, הקובע שכל מספר שלם חיובי הוא סכום של לכל היותר s מספרים מצולעים מסדר s. המספרים המצולעים מסדר s הם אלו שאפשר לכתוב בצורה <math>\ \frac{n((s-2)(n-1)+2)}{2}</math>. המשפט קרוי לעיתים על שמו של פרמה שקבע את נכונותו, אך מעולם לא פרסם לו הוכחה.

המקרה החשוב ביותר הוא s=4, המתייחס לכתיבת מספר כסכום של מספרים ריבועיים. את המקרה הזה הוכיח לגראנז' בשנת 1772, והוא נודע כמשפט ארבעת הריבועים. את המקרה s=3 הוכיח גאוס ב-10 ביולי 1796: מספר טבעי הוא סכום של לכל היותר 3 מספרים משולשיים, שהם מספרים מהצורה <math>\ \frac{n(n+1)}{2}</math>. את ההכללה ל-s כלשהו הוכיח קושי בשנת 1813. 

==קישורים חיצוניים==
* 

קטגוריה:משפטים בתורת המספרים
קטגוריה:מספרים מצולעים
קטגוריה:פייר דה פרמה
קטגוריה:תורת המספרים האדיטיבית
מספר משולשי ריבועי

המספר 36 הוא משולשי ריבועי, מפני שניתן להציגו גם כ[[מספר ריבועי וגם כמספר משולשי]]
מספר משולשי ריבועי הוא מספר שהוא גם מספר ריבועי וגם מספר משולשי. אם A הוא מספר כזה, אז אפשר להציג אותו גם כמספר ריבועי, <math>\ A = n^2</math>, וגם כמספר משולשי <math>\ A = m(m+1)/2</math>, ולכן <math>\ (2m+1)^2-2(2n)^2=1</math>. זוהי משוואת פל, שפתרונותיה ידועים. מן הפתרונות האלה אפשר לקבל את הנוסחה הכללית למספרים משולשים-ריבועיים: 
:<math> A_k = {1 \over 32} \left( \left( 1 + \sqrt{2} \right)^{2k} - \left( 1 - \sqrt{2} \right)^{2k} \right)^2 </math>

למספרים אלה יש גם את הנוסחה הרקורסיבית:
:<math> A_k = 34A_{k - 1}-A_{k - 2} + 2 </math>

:כאשר <math> A_0 = 0 </math> ו-<math> A_1 = 1 </math>.

המספרים הראשונים מסוג זה הם 1, 36, 1225, 41616, 1413721, 48024900, 1631432881, 55420693056, 1882672131025, ...

==ראו גם==
* מספר מצולע

==קישורים חיצוניים==

* 
* 

3
קטגוריה:מספרים ריבועיים
מפרץ עדן

מפת מפרץ עדן משנת [[1860]]
מפרץ עדן (בערבית: خليج عدن) הוא מפרץ בים הערבי, בין תימן בחוף הדרומי של חצי האי ערב, וסומליה שבאפריקה. בכיוון צפון-מערב המפרץ מקשר אל הים האדום דרך באב אל מנדב.

מפרץ עדן הוא נתיב חשוב אל הנפט במפרץ הפרסי. במימי המפרץ חיים מינים רבים של דגים, אלמוגים, וצורות חיים נוספות. ערי הנמל הראשיות באזור הן עדן שבתימן, וברברה שבסומליה.

באזור יש סכנה של שוד ים. באוקטובר 2000 אירעה באזור פעולת טרור נגד המשחתת האמריקנית "קול".

==קישורים חיצוניים==

* 

עדן
עדן
עדן
קטגוריה:ג'יבוטי: גאוגרפיה
קטגוריה:סומליה: גאוגרפיה
קטגוריה:תימן: גאוגרפיה
קטגוריה:מערב האינדו-פסיפי
מוחרם

{| class="wikitable" style="float:left"
|+החודש העברי המקביל
!חודש
!בשנים
|-
|אלול
|ה'תשע"ט-ה'תשפ"א
|-
|אב
|ה'תשפ"ב-ה'תשפ"ג
|-
|תמוז
|ה'תשפ"ד-ה'תשפ"ו
|-
|סיוון
|ה'תשפ"ז-ה'תשפ"ט
|-
|אייר
|ה'תש"ץ-ה'תשצ"ב
|-
|ניסן
|ה'תשצ"ג-ה'תשצ"ד
|-
|אדר
|ה'תשצ"ה-ה'תשצ"ח
|-
|שבט
|ה'תשצ"ט-ה'תת"א
|-
|טבת
|ה'תת"ב-ה'תת"ג
|-
|כסלו
|ה'תת"ד-ה'תת"ו
|-
|חשוון
|ה'תת"ז-ה'תת"ט
|-
|תשרי
|ה'תת"י-ה'תתי"ב
|}
מוּחָרָם (בערבית: مـُحـَرَّم) הוא החודש הראשון בלוח השנה המוסלמי.

==מקור השם==
בתקופה שקדמה לאסלאם (ה"ג'אהיליה") היה חודש מוחרם אחד מארבעת החודשים שהיו אסורים בלחימה בתרבות הערבית. זהו, ככל הנראה, המקור לשמו - "מוחרם" בערבית פירושו "אסור", והכוונה: "אסור בלחימה" (השוו למילה "חרם" בעברית מקראית, שפירושה "איסור" או "דברים שאסור לקחת אותם").

==חגים וימים מיוחדים==
באסלאם אין חג המקביל לראש השנה, אולם במדינות מוסלמיות אחדות נהוג היום הראשון של חודש מוחרם כיום מנוחה. גם בישראל נהוג יום זה כיום חופשה בבתי ספר שבהם רוב התלמידים מוסלמים, ובמשרדי רשויות מקומיות שרוב תושביהן מוסלמים.

העשרה בחודש מוחרם הוא יום עשוראא (عاشوراء). יום זה נקבע על ידי מוחמד כצום מזריחה עד שקיעה. לפי מסורות אחדות קבע מוחמד צום של שלושה ימים בין 9 ל-11 במוחרם. יש הרואים בצום הזה השפעה יהודית משום שהתאריך שלו דומה לתאריך של צום יום הכיפורים בלוח השנה העברי. עוד בימיו של מוחמד בוטלה החובה לצום ביום זה (או בשלושת הימים) והוחלפה במצווה לצום במהלך חודש רמדאן, אולם גם כיום נחשב צום עשוראא כצום מומלץ וכביטוי לאדיקות דתית. מוסלמים שנאלצו לבטל חלק מצום רמדאן נוהגים לפצות על כך באמצעות צום עשוראא למשך יום אחד עד שלושה ימים.

אצל השיעים חודש מוחרם הוא חודש של אבל, ששיאו ביום עשוראא. יום עשוראא היה יום מותו של האימאם חוסיין, בנו של הח'ליף הרביעי עלי בן אבי טאלב. בזרם האיסמאעיליה, שהתפלג מהשיעה, נהוג שישה-עשר במוחרם כ"יום האימאמים". 

==מוחרם כציון מעבר מדירה לדירה==
השפעת חודש מוחרם על המעבר מדירה לדירה.
בתקופה העותמאנית התגבש מנהג באימפריה, על פיו שכר הדירה שולם שנה מראש בחודש מוחרם, בהיותו הראשון מבין חודשי השנה. ייתכן כי הדבר נבע מתקנות השלטון העות'מאני שעל פיהן דייר ששכר דירה מהווקף המוסלמי במשך יותר משנה נחשב לדייר מוגן שלא ניתן לפנותו ללא הסכמתו. התאריך שנקבע לצורך התקנות היה תחילת השנה המוסלמית. לפיכך דרש הווקף מדייריו להחליף ביניהם את הדירות בתחילת חודש מוחרם או למצוא דיור חלופי. 

תיאורים בני התקופה מלמדים על תכונה רבה סביב מעברי הדירות במוחרם, שלווו לא פעם במצוקה ובכי, כאשר הדיירים לא הצליחו לחסוך די כסף כדי להישאר בדירה והיה עליהם לעזוב עם מיטלטליהם.

בעקבות התקבעות המנהג הפכה המילה "מוחרם" לשמה של פעולת המעבר בין הדירות עצמה. כך, למשל, תיאר הסופר דוד שחם בזיכרונותיו מילדותו בתל אביב: 

הוכחה אחת מני רבות לשרירותו של המנהג העות'מאני עמוק בתוך תקופת המנדט ניתן למצוא למשל בהסברים שסיפק אריה ליפשיץ, בעל מלון עדן בירושלים, על כך שנעזר בשירותיהם של סבלים ערבים להעברת המלון שלו למעונו החדש ולא בסבלים יהודים: היה עליו לעזוב באופן מידי את הבית הקודם בשל המוחרם, אחרת היה עליו לשלם על שכירות של שנה שלמה, אך מאותה סיבה בדיוק הוא לא מצא סבלים יהודים, כי כולם עסקו בהעברת דירות.

מנהג המעבר מדירה לדירה בחודש מוחרם רווח כנראה בארץ ישראל עד קום המדינה ואז פסק.

==קישורים חיצוניים==

* 
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:חודשים מוסלמיים
SVP

SVP (בצרפתית ראשי התיבות מציינות "בבקשה": s'il vous plaît) היא חברה בינלאומית שמרכזה בצרפת המספקת שירותי מידע.

== הרחבה ==
החברה מספקת שירותי מידע בתשלום לכל דורש, ומקבלת רבבות שאלות מדי יממה בנושאים מגוונים, עליהן היא עונה בעזרת מאות עובדים המומחים בתחומים שונים. מטרתה של החברה אינה לאגור את כל הידיעות, אלא לדעת היכן למצוא מיד את המומחה המתאים שיוכל לענות על כל שאלה. לדוגמה, אם מישהו מתעניין לדעת מה מידת היקף מותניה של חברת פרלמנט בריטית מסוימת, על המידען לשאול עצמו מי מסוגל לדעת את התשובה, ומשהבין כי זהו לבטח החייט שלה, לא נותר לו אלא לאתרו במהירות האפשרית, ולאחר שהות מסוימת יוכל לספק את התשובה המדויקת לשואל.

החברה החלה לפעול בפריז בשנת 1935 כמשרד מודיעין המספק מידע טלפוני, 24 שעות ביממה, אודות המקומות בהם אפשר לקנות יין ושאר מנעמי החיים. זאת לאחר שד"ר רנה סונייה גילה שאין ברשותו שמפניה לארוחת הערב וגם לא ידע היכן יוכל להשיג את מבוקשו בשעת הלילה המאוחרת. לכן החליט להקים את המשרד שלא היה כדוגמתו בשום מקום בעולם. העיתון Indépendant ו"החברה הרדיופונית הצרפתית" (Société Française de Radiophonie) תמכו בו כלכלית, וכפיתוח צרפתי יחיד במינו אישר השר ז'ורז' מנדל להשתמש בחיוג טלפוני מקוצר כדי להתקשר ל-SVP. דמי התשלום עבור השירות היו מצורפים לחשבון שיחות הטלפון, וחברת הטלפון קיבלה בעד שירות זה אחוז קטן מהכנסותיה של SVP. בשנת 1938 הרחיבה החברה את שרותיה והכריזה על רישום מנויים. בשנת 1939 החל התעשיין Maurice de Turckheim לנהל את SVP בכוונו את החברה למתן שירותים בעיקר עבור קהילת אנשי העסקים. בשנת 1958 הועסקו בצרפת 200 מלקטי מידע ועוזרי מחקר שענו ל-5000 שאלות מדי יום ב-40 קווי טלפון. כיום מועסקים עוד 600 מידענים בשאר מדינות העולם, וגם 250 מתרגמים ומתורגמנים מקצועיים בתחומי שונים כמו משפט, טכנולוגיה, רפואה, סחר וכלכלה, שמקבלים פניות גם באמצעות פקס ודואר אלקטרוני.

== קישורים חיצוניים ==
* 

קטגוריה:חברות צרפתיות
קטגוריה:מידע
אוויוניקה

אוויוניקה (מאנגלית: Avionics - Aviation Electronics - אלקטרוניקה אווירית) היא שם כולל למערכות האלקטרוניקה והמחשבים בכלי טיס. דוגמאות למערכות אוויוניקה הן מערכות התקשורת, הניווט ההיגוי והטייס האוטומטי.

במטוסי הקרב, נחלקת האוויוניקה של המטוס לבקרת ירי (בקר"י), ניווט וקשר (נש"ר) ולוחמה אלקטרונית (ל"א).

המהפכה האלקטרונית של המחצית השנייה של המאה העשרים לא פסחה על ענף התעופה, ובאופן הדרגתי נוספו לכלי הטיס מערכות אלקטרוניות רבות, אם כתחליף למערכות המכניות או החשמליות הקיימות או למטרות חדשות לחלוטין. כפי שקרה בתחומים רבים אחרים, הטכנולוגיה ששימשה למטרות צבאיות, הקדימה בתחילה את זו האזרחית, והמערכות האלקטרוניות הראשונות נכנסו לשימוש במטוסי קרב.

כיום קיימות במרבית המטוסים המודרניים מערכות אלקטרוניות ספרתיות משולבות המשמשות למטרות שונות ומגוונות. בדרך כלל קיימת תקשורת נתונים בין המערכות השונות, בתקנים שונים לפי סוג המטוס.

המערכת האוויונית המתקדמת יצרה חברת ג'נרל דיינמיקס למטוסי ה-F16 המתקדמים. במטוס זה נעשה שימוש לראשונה בצגים מתקדמים רב שימושיים אשר אפשרו העברת מרבית התפעול שנעשה עד אז על ידי קופסאות בקרה ייעודיות לתפעול בעזרת הצגים הנ"ל. שיפור נוסף היה הטמעת מחשבים נוספים לאוויוניקת המטוס: מחשב החימוש (SMS), מחשב תצוגה עילית (HUD), מחשב ניהול טיסה (UFC או FMS), מחשבי התצוגות (MFDs), והמחשב הקרקעי (DTCLR) אשר שימש להעברת נתוני מהקרקע למטוס.

כיום מקובל להתקין בין מכלולי המטוס, תקשורת נתונים ספרתית רחבת פס. במטוסים אזרחיים, נפוץ ערוץ תקשורת לפי התקן ARINC 629, שפותח על ידי בואינג. בתקן זה, תעבורת המידע היא דו-כוונית ועוברת דרך זוג גידים שזור. במטוסי קרב, נפוץ פרוטוקול 1553 MUXBUS, תקשורת ספרתית בקוד מנצ'סטר.

== אוויוניקה בישראל ==
ישראל הייתה בין המדינות הבודדות בעולם מלבד ארצות הברית אשר רכשו את היכולת לתחזק אוויוניקה מערבית בחיל האוויר. היא גם פיתחה ושילבה עשרות מערכות במטוסים הכוללות מערכות ל"א, קסדה בעלת כוונת דיגיטלית חימושי אוויר קרקע מתקדמים מתוצרת רפאל וחימושים אמריקאים שונים, ועוד מגוון יכולות ומערכות שונות אשר שימשו את מטוסי הקרב שלה במשך השירות שלהם.

כמו כן ישראל פיתחה ושילבה מערכת תקשורת דיגיטלית אשר שיפרה לאין ערוך את היכולת הקרבית של המטוס, התמצאות הטיס במרחב, שיתוף משאבים ומידע רב ערך בין המטוסים ובין המטוסים לבין השולט בקרקע.

ישראל נחשבת היום למעצמת אוויוניקה בינלאומית, והיא מייצרת מערכות אוויוניות עבור חיל האוויר הישראלי ועבור חילות זרים רבים, בהם חיל האוויר האמריקאי וחיל האוויר הסיני.

==קישורים חיצוניים==

* 

קטגוריה:אלקטרוניקה
קטגוריה:טכנולוגיה צבאית: תעופה
מאמן טיסה

סימולטור טיסה של מטוס [[מקדונל דאגלס F/A-18 הורנט על גבי נושאת המטוסים USS Independence]]
סימולטור הלינק טיינר האמריקאי שפותח ב-1929.
מאמן טיסה הוא סימולטור לאימון בסיסי ומתקדם של צוות אוויר. מתקן זה מוצב על הקרקע, ומאפשר לדמות תא טייס במגוון מצבי טיסה. ניתן לבנות מאמן טיסה ייעודי לכל כלי טיס.

מאמני טיסה מתקדמים קיימים בחילות אוויר בעולם ובחברות תעופה.

== תפקידים ==
מאמני טיסה משמשים לאמן את צוותי ההטסה (טייסים, נווטים ומטיסים בכלי טיס בלתי מאוישים) בתפעול מערכות המטוס, בתרגול מצבי חירום, מצבי קיצון ובביצוע משימות ייעודיות. כמו כן משמש המאמן להסבות לצוותי אוויר לפני הגעה למטוס חדש ולא מוכר.

במרבית חילות האוויר בעולם מחויבים הצוותים להגיע אחת לתקופה מוגדרת למאמן טיסה לטובת שמירת כשירות טיסה.

== מדמה טיסה ==
ההבדל המהותי בין מאמן טיסה לבין מדמה טיסה הוא שבמאמן חוויית ההטסה והאיכות הגרפית כפועל יוצא, היא שולית, והמיקוד הוא בתחום התפעול הטכני. במדמה טיסה, מהווה הגרפיקה את העיקר, ודימוי של תפעול טכני מדויק או מצבי חירום הוא שולי.

סיבה בגללה מגיעים טייסים מרחבי העולם לטוס במדמה טיסה, היא קרבה לעולם התעופה האמיתי תוך חיסכון בעלויות משום שאין הוצאות על צריכת דלק ובלאי רכיבי מטוס. הודות לאמצעי ההטסה החדישים שחברות בכל העולם מספקות עבור הסימולטורים, אמצעים אלו מסייעים לתחושת ההטסה במציאות. בין האמצעים הללו ניתן למצוא הגאים שהם העתק של הגאי מטוסים אמיתיים, דוושות טיסה (האחראיות על ציר הסבסוב והמעצורים), אוזניות המדמות את מכשירי הקשר שבהם משתמשים הטייסים במהלך הטסת המטוס, מכשירי קשר ורדיו המתמקמים באמצעות חיבורים פשוטים על שולחן העבודה ועוד תוספים שמשפרים את חוויית הטיסה.

==טיסה וירטואלית==
טיסה וירטואלית הוא כינוי להדמיית טיסה ממוחשבת, ומציאותית עד כמה שניתן. בעולם משתמשים במאמני טיסה רבים (בהם Flight Simulator X, Dcs world ו-Flight Simulator 2004) המדמים את הטיסה באמצעות המחשב. חברת מיקרוסופט פיתחה את שני הסימולטורים הללו, על מנת ליצור חוויית טיסה מציאותית עד כמה שניתן. ברחבי העולם קיימות חטיבות ואגודות שונות, הנוגעות לקבוצה של טייסים וירטואליים, שמגיעים אליהם על מנת לחוות כמה שיותר את הטיסה והתעופה בצורה הריאליסטית (אמיתית) ביותר. להדמיית הטיסה באמצעות סימולטור יש שימושים רבים ובהם הכנות לקראת קורסי טיס, בין אם אזרחיים ובין אם צבאיים.

===משחקי מחשב מדמי טיסה===

קיימים מספר משחקי מחשב המדמים טיסה וירטואלית, אשר זמינים עבור המשתמש הביתי. חלקם בוחרים להתרכז ברמת מציאותיות גבוהה ולהיצמד כמה שיותר לחוויה האמיתית בעוד אחרים מתרכזים בעלילה או בגרפיקה. בין אלו ניתן למנות את הבאים:
*פלייט סימולטור (Flight Simulator), FSX - סדרת סימולטורים מבית מיקרוסופט שמדמים טיסה של כלי טיס אזרחיים ברמת מציאותיות גבוהה.
*כוכב כחול - סימולטור קרב ישראלי לא מציאותי שכולל בתוכו גם שחזורים של מלחמות ישראל.
*פאלקון 4 - סימולטור קרב שמדמה טיסה והפעלת מערכות נשק של מטוס ה-F-16 - הסימולטור מתאפיין במציאות גבוהה ובמנוע גרפי טוב.
*X Plane - סימולטור טיסה אזרחי מבית Laminar Research בעל גרסה לסמארטפונים.
*Prepar3D- סימולטור מבית לוקהיד מרטין המבוסס על FSX, בעל ביצועים טובים יותר וגרפיקה איכותית יותר.

==קישורים חיצוניים==

* 
* 
* 
* 

קטגוריה:תעופה
קטגוריה:סימולציה
סימולטור

[[מאמן טיסה של חיל האוויר הישראלי]]
סימולטור לנסיעה בכלי רכב. 
סימולטור (בעברית: מַדְמֶה) הוא מתקן המאפשר סימולציה (הדמיה או חיקוי) של פעילות מסוימת במצבים ותרחישים אופייניים שונים, שהם חלק מהמציאות. המתקן עשוי להיות מכני או ממוחשב, והוא משמש לצורכי הדרכה או אימון (בעיקר בהקשר הצבאי), וכן לצורכי בידור ופנאי.

== סימולטורים צבאיים ==
סימולטור בריטי לאימון פרשים, תחילת מלחמת העולם הראשונה
סימולטור הרכב המתהפך המדגים את חשיבות חגירת [[חגורת בטיחות]]
מדמים צבאיים משמשים להכשרת מפעילי אמצעי לחימה שונים, שיפור מיומנויותיהם המוטוריות והקוגניטיביות, ואימונם בתרחישים שונים שבהם יצטרכו לפעול במסגרת תפקידם.
לסימולטור במקרה זה מספר יתרונות על-פני האימון הרגיל, "יבש" או "רטוב" (תרגיל אש חיה):
* האימון בסימולטור זול בהרבה מאימון במציאות.
* בסימולטור ניתן לדמות תרחישים ומצבי-חירום שונים, קרובים למציאות, ושביצועם בכלי האמיתי אינו אפשרי או שהוא כרוך בסכנת-חיים.
* בסימולטור ניתן לשלב אמצעי בקרה ותיעוד שונים, המאפשרים ניתוח ותחקור של התנהגות ופעולות המתאמן, לצורך שיפור דרכי התמודדותו עם המצבים במציאות וכן לצורך שיפור תורות הלחימה.

== סימולטורים בידוריים ==

מדמה משמש גם לבידור, בהעניקו, למשל, את חוויית הטיסה בחללית גם למי שאינו טייס חלל. כמו כן, נפוצים סימולטורים למחשב הבייתי בהם השחקן יכול להטיס שלל מטוסי קרב ומסוקים ולהפיל מטוסי אויב. בסימולטורים רבים הושם דגש על ריאליזם גבוה ומנוע המשחק פועל לפי חוקי הפיזיקה האמיתיים בנוסף לשליטה במטוס, שלעיתים דומה מאוד לשליטה במטוס האמיתי (מבחינת לוח מכוונים, תצוגת נתונים, ביצוע תרגולות כמו ירי חימוש, המראה ונחיתה ועוד). 

בתחום התעופה הכללית קיימים מספר מוצרי סימולציה שמאפשרים דימוי טיסה בעזרת מסך ומקלדת, יוק או ג'ויסטיק. מוצרי תוכנה אלו ניתנים להפעלה כמעט בכל מחשב מודרני, התוכנה הנפוצה ביותר היא פלייט סימולטור של מיקרוסופט (Microsoft Flight Simulator).

הסימולטורים הביתיים מאפשרים אימון במכשירי המטוס, מכשירי ניווט, ודינמיקת טיסה בדומה למציאות, למדמי הטיסה הביתיים אין מערכת תזוזה הידראולית, שקיימת בדרך כלל במאמני הטיסה המסחריים\צבאיים, לחלק ממאמני הטיסה הביתיים ניתן להוסיף תוכנת פיקוח (ATC) שבה פקחים נמצאים בשידור חי ומדמים פיקוח אווירי כמו במציאות, עניין זה עוזר ללמוד את הנדב"ר (נוהלי דיבור ברשת) וביטויי הלשון בקרב הטייסים, ועוזר להעלות את הריאליזם בסימולטור.

סימולטורים שמדמים טיסה:
* פלייט סימולטור - סדרת סימולטורים למחשב הביתי מבית מיקרוסופט.
* כוכב כחול - סימולטור קרב ישראלי שכולל בתוכו הדמיות של מלחמות ישראל.
* פאלקון 4.0

== ראו גם ==
* סימולטור נהיגה

==קישורים חיצוניים==

==הערות שוליים==

קטגוריה:סימולציה
מספר ראשוני וילסון

במתמטיקה, ראשוני וילסון, הוא מספר ראשוני p שעבורו p&sup2; מחלק את <math>\ (p-1)! + 1</math>, כאשר ! היא פונקציית העצרת. המספרים קרויים על שם המתמטיקאי האנגלי ג'ון ווילסון , שהוכיח ש-<math>\ (p-1)! + 1</math> תמיד מתחלק ב-p (משפט וילסון). 

ידועים כיום רק שלושה מספרים כאלו: 5, 13 ו-563; אם קיימים אחרים הם חייבים להיות גדולים מ-5 &middot; 10<sup>8</sup>. משערים שישנם אינסוף מספרים ראשוניים וילסון, ושמספרם עד x הוא מסדר הגודל של <math>\ \log \log (x)</math>.

== ראו גם ==

* מספר ראשוני רגולרי

==קישורים חיצוניים==
* 

קטגוריה:מספרים ראשוניים
קטגוריה:בעיות פתוחות בתורת המספרים
אורי גורן

אורי גורן (נולד ב-30 במרץ 1939) הוא שופט (בדימוס), נשיא בית המשפט המחוזי בתל אביב בשנים 1998–2009.

==ביוגרפיה==
גורן, בן למשפחת גרבוז, גדל בגבעתיים. בשנת 1957 סיים את לימודיו התיכוניים בבית ספר תיכון חדש בתל אביב. בשנת 1962 סיים את לימודי המשפטים בבית הספר הגבוה למשפט וכלכלה. בשנים 1981–1964 עבד כעורך דין עצמאי. בספטמבר 1981 מונה לכהונת שופט בבית משפט השלום, וביולי 1988 מונה לכהונת שופט בבית המשפט המחוזי בתל אביב, וב-1995 מונה לכהן כסגן הנשיא שם. בספטמבר 1998 מונה לכהן כנשיא בפועל של בית המשפט המחוזי בתל אביב, וביולי 2000 מונה לכהונת קבע כנשיא בית המשפט המחוזי בתל אביב.

ב-15 בינואר 2001 הוחלט כי גורן, נשיא בית המשפט המחוזי בתל אביב, הוא שידון בבקשת מרדכי קידר למשפט חוזר, במסגרת שירות מילואים שבו הוענקה לו דרגת אלוף. גורן פסק כי הוא דוחה את הבקשה לקיום משפט חוזר.

גורן נודע גם בשל החלטתו לאפשר את מעצרה המנהלי של טלי פחימה, פעילת שמאל קיצוני שהתאסלמה, כי השתכנע שהיא "נחושה בדעתה לבצע פיגועי טרור נגד מטרות ישראליות, ולהשיג אמצעי לחימה מפעילי טרור פלסטינים" וכי "אין כל חלופה הולמת למעצר המנהלי, אשר יכול למנוע ממנה להגשים את מטרתה".

גורן מפרסם שנים רבות ספרים בתחום סדר הדין האזרחי: "סוגיות בסדר דין אזרחי" (מהדורה 12) ו"בתי משפט מינהליים" (2016).

ב-1 במרץ 2009 פרש לגמלאות, לאחר 28 שנות שפיטה.

לאחר פרישתו כיהן כנשיא בית הדין העליון של ההתאחדות לכדורגל.

היה נשוי לסימה. אב לארבע בנות.

== קישורים חיצוניים ==
* 
* 

== הערות שוליים ==

קטגוריה:בוגרי תיכון חדש
קטגוריה:בוגרי בית הספר הגבוה למשפט ולכלכלה
קטגוריה:נשיאי בית המשפט המחוזי בתל אביב
קטגוריה:שופטי בית משפט השלום בתל אביב
קטגוריה:ישראלים שנולדו ב-1939
קטגוריה:אלופי צה"ל